CELEX: 62015TA0208
Language: et
Date: 2017-03-01 00:00:00
Title: Kohtuasi T-208/15: Üldkohtu 1. märtsi 2017. aasta otsus – Universiteit Antwerpen versus REA (Vahekohtuklausel — Teadusuuringute, tehnoloogiaarenduse ja uute tehnoloogiate tutvustamise seitsmes raamprogramm (2007 – 2013) — Marie Curie meetmed — Noored teadlased — Projektikonkurss FP7-People-ITN-2008 — Toetuslepingud — Abikõlblikud kulud — Ülekantud summade tagasimaksmine — Teadustöötajate võõrustamise mõiste — Proportsionaalsus)

18.4.2017   
            
            
               ET
            
            
               Euroopa Liidu Teataja
            
            
               C 121/25
            
         Üldkohtu 1. märtsi 2017. aasta otsus – Universiteit Antwerpen versus REA
   (Kohtuasi T-208/15) (1)
   
   ((Vahekohtuklausel - Teadusuuringute, tehnoloogiaarenduse ja uute tehnoloogiate tutvustamise seitsmes raamprogramm (2007 – 2013) - Marie Curie meetmed - Noored teadlased - Projektikonkurss FP7-People-ITN-2008 - Toetuslepingud - Abikõlblikud kulud - Ülekantud summade tagasimaksmine - Teadustöötajate võõrustamise mõiste - Proportsionaalsus))
   (2017/C 121/36)
   Kohtumenetluse keel: inglise
   
      Pooled
   
   
      Hageja: Universiteit Antwerpen (Antwerpen, Belgia) (esindajad: advokaadid P. Teerlinck ja P. de Bandt)
   
      Kostja: Teadusuuringute Rakendusamet (REA) (esindajad: S. Payan-Lagrou ja V. Canetti, keda abistasid advokaadid D. Waelbroeck ja A. Duron)
   
      Ese
   
   ELTL artiklil 272 põhinev nõue esiteks tunnistada, et toetuslepinguid nr 238214 „C7“ (Cerebellar-Cortical Control: Cells, Circuits, Computation, and Clinic) ning toetusleping nr 238686 „CEREBNET“ (Timing and plasticity in the olivo-cerebellar system), mis sõlmiti projektikonkursi FP7-People-ITN-2008 raames, ei saa tõlgendada nii, et need kohustavad soodustatud isikuid pakkuma noortele teadlastele koolitust üksnes nende enda ruumides, ning seetõttu kinnitada, et REA ei või lükata abikõlbmatutena tagasi osa kuludest, mis on seotud kolme noore teadlase koolitamisega väljaspool hageja ruume, ning teiseks kohustada REA-d tasuma kõik kulud, millest hageja teatas ja mis on seotud nende noorte teadlaste koolitamisega, koos intressidega alates kuupäevast, mis maksed kuulusid lepingute alusel tasumisele.
   
      Resolutsioon
   
   
               1.
            
            
               Mõista Teadusuuringute Rakendusametilt (REA) Universiteit Antwerpeni kasuks välja 45 526,73 eurot, mis vastab teadusuuringute, tehnoloogiaarenduse ja uute tehnoloogiate tutvustamise seitsmenda raamprogrammi (2007–2013) raames sõlmitud toetuslepingu nr 238686 „CEREBNET“ kohastele teatavatele abikõlblikele kuludele, koos lepingujärgse intressiga alates kuupäevast, mis maksed kuulusid nimetatud lepingu alusel tasumisele.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Jätta REA ja Universiteit Antwerpeni kohtukulud nende endi kanda.
            
         
      (1)  ELT C 270, 17.8.2015.